जीवन भाशा दे सन्दर्भ च प्रेक्षण पद्धति मती उपयोगी साबत होई सकदी ऐ। ग्रन्थे दी भाशा दा अध्ययन दोशपूर्ण बी होई। अक्खी कन्नै वक्ता दे मुहैं दे भाव ते कन्नें कन्नै उसदी बोली दे लैह‌्जे स्पश्ट होई जन्दे न। भाशा-उच्चारण च ओठें दी शक्ल ते होरने वाक् अंगे दी हरकत कन्नै भाशा विशेश दा ध्वन्यात्मक पक्ष परतक्ख ज्ञान कन्नै मता यकीनी ते प्रमाणक होई जंदा ऐ। इ’यां बी लौह‌्के ञ्याणें भाशा गी अनुकरण पध्दति रा’एं गै सिखदे न ते अनुकरण दी विशेशाता प्रेक्षण प्रकिया दे बगैर संभव नेई होई सकदी।